钦定古今图书集成/明伦汇编/宫闱典/第098卷 > 《赠郭驸马二首》〈郭令公子暧尚昇平公主令于席上成此诗〉
## 钦定古今图书集成/明伦汇编/宫闱典/第098卷 > 《赠郭驸马二首》〈郭令公子暧尚昇平公主令于席上成此诗〉

李端

青春都尉最风流，二十功成便拜侯。金距斗鸡过上
苑，玉鞭骑马出长楸。熏香荀令偏怜少，傅粉何郎不
解愁。日暮吹箫杨柳陌，路人遥指凤皇楼。

方塘似镜草芊芊，初月如钩未上弦。新开金埒看调
马，旧赐铜山许铸钱。杨柳入楼吹玉笛，芙蓉出水妒
花钿。今朝都尉如相顾，愿脱长裾学少年。